== Politik ==
[[Fil:Biya & Marquardt.JPG|thumb|left|Camerouns præsident [[Paul Biya]] og USA's ambassadør R. Marquardt, 16 februar 2006.]]
[[Camerouns præsidenter|Camerouns præsident]] har bred, enerådig magt og kan lave love, adminstrere regeringsbureauer, kommandere med de [[Camerouns militær|væbnede styrker]], forhandle og stadfæste traktater og erklære [[undtagelsestilstand]].<ref>"Background Notes: Cameroon; Neba 250.</ref> Præsidenten udpeger alle regeringsembedsmænd, lige fra [[Camerouns premierministre|premierministeren]] (som anses for at være regeringschef) til provinsguvernører, inddelingsofficerer og byrådsmedlemmer i de store byer. Præsidenten vælges ved et direkte valg hvert syvende år. I de mindre kommuner vælges borgmestre og rådsforsamlere af folket. Korruption er almindelig i alle regeringsembeder. I 1997 oprettede Cameroun anti-korruptionsbureauer i 29 ministerier, men kun 25% af dem kom til at fungere,<ref name="IRIN">IRIN, "New anti-corruption drive".</ref> og i 2007 placerede [[Transparency International]] Cameroun som nr. 138 på en korruptionsliste over 163 lande.<ref>"Corruption Perceptions Index".</ref> 18. januar 2006 startede Biya en anti-korruptionskampagne under ledelse af [[National Anti-Corruption Observatory]].<ref name="IRIN"/>
Politik